Թոդորկա Կոնդովա-Զաֆիրովսկա

Թոդորկա Կոնդովա-Զաֆիրովսկա (, ), թատրոնի և կինոյի հարավսլավացի դերասանուհի, ռեժիսոր, մանկավարժ։

Կենսագրություն 
Թոդորկա Կոնդովա-Զաֆիրովսկան ծնվել է Պրիլեպում 1926 թվականին։ Նկարիչ Դիմիտրի Կոնդովսկու ավագ քույրն է։ 1945 թվականին խաղացել է այդ ժամանակ նորաբաց Մակեդոնիայի ազգային թատրոնում՝ սկսելով առաջինը մակեդոներեն «Պլատոն Կրեչետ» ներկայացումից (1945)։ 1948 թվականին սկսել է ուսանել Բելգրադի Թատերական արվեստի ակադեմիայի ռեժիսորական բաժնում։ 1952 թվականին վերադարձել է Մակեդոնիայի Հանրապետւթյուն, որտեղ սկսել է դասավանդել դերասանական արվեստ՝ դառնալով առաջին կին դոցենտը Սկոպիեի համալսարանի դրամատիկական արվեստի ֆակուլտետում։ Գրել է «Դերասանական արվեստ» գիրքը։

1965 թվականին Թոդորկա Կոնդովա-Զաֆիրովսկան հեռացել է Մակեդոնիայի ազգային թատրոնից և հիմնադրել է Սկոպիեի Դրամատիկական թատրոնը, որի առաջին ներկայացումը եղել է «Բոգոմիլյան բալլադը»։

Թոդորկա Կոնդովա-Զաֆիրովսկան ռեժիսոր է աշխատել Սկոպիեի Դրամատիկական թատրոնում մինչև 1976 թվականը, երբ որոշել է իրեն ամբողջությամբ նվիրել դասավանդմանը։

Երկու անգամ՝ 1960 և 1983 թվականներին, պարգևատրվել է Մակեդոնիայի Հանրապետության «Հոկտեմբերի 11» պետական մրցանակով։

2003 թվականի մայիսի 29-ին Սկոպիեում հետիոտնային անցման վրա Թոդորկա Կոնդովա-Զաֆիրովսկային խփել է ավտոմեքենան, և նա տեղում մահացել է։

Ծանոթագրություններ 

Մակեդոնացի դերասանուհիներ
Ռեժիսորներ այբբենական կարգով
Վրաերթի զոհեր
20-րդ դարի դերասանուհիներ
Թատրոնի դերասաններ
Մակեդոնացի մանկավարժներ
Կինոգործիչներ այբբենական կարգով
Մակեդոնացի կինոդերասանուհիներ